אינוביד

אינוביד בע"מ (באנגלית: Innovid Corp.) היא חברה ציבורית ישראלית-אמריקאית העוסקת בהזרמת פרסומות וידאו מותאמות אישית באמצעות טלוויזיות חכמות, מזרימי מדיה וכדומה. אינוביד מדיה בע"מ הוקמה ביולי 2007 על ידי צביקה נטר (מנכ"ל החברה), טל חלוזין (סמנכ"ל טכנולוגיות) וזק (צחי) זגדון (מנהל הפעילות הבינלאומית). קודם להקמת החברה נמנו נטר וחלוזין עם מקימי המיזם ללא כוונת רווח GarargeGeeks. החברה עוסקת בהזרמת פרסומות וידאו מותאמות אישית, תוך התבססות על כלי אנליטיקה. פלטפורמת החברה מאפשרת ללקוחותיה להפיץ פרסומות המשודרות בווידאו באמצעות טלוויזיות חכמות, מזרימי מדיה וכדומה, ולמדוד את יעילותן. השידור הוא אינטראקטיבי, ומאפשר בין השאר רכישה מידית. לחברה שיתופי פעולה עם חברות תוכן רבות, ובין השאר הכריזה ביוני 2016 על שיתוף פעולה עם טוויטר, ובדצמבר 2016 הכריזה על שיתוף פעולה עם החברות IBM, אורקל ואדובי. בנובמבר 2017 רכשה החברה את חברת Taykey (טייקי) הישראלית שפיתחה טכנולוגיה להתאמת פרסום לטרנדים ברשתות חברתיות ובאינטרנט. בספטמבר 2019 רכשה החברה את חברת Herolens הארגנטינאית. בדצמבר 2021 ציינה החברה שהיא מזרימה יותר ממיליארד פרסומות מדי יום, ומנתה בין לקוחותיה את החברות טויוטה, לוריאל, בנק אוף אמריקה וגלקסו סמית' קליין. בפברואר 2022 הודיעה החברה על רכישת חברת TVSquared הסקוטית, העוסקת במדידת אפקטיביות פרסומות וידאו, תמורת כ-160 מיליון דולר. בשלב ראשון גייסה החברה 4.1 מיליון דולר מג’נסיס פרטנרס ומדויטשה טלקום, ובהמשכו גייסה שלושה מיליון דולר נוספים. באוגוסט 2011 גייסה החברה 9.5 מיליון דולר. במרץ 2013 גייסה החברה 11 מיליון דולר. במרץ 2015 גייסה החברה עשרה מיליון דולר. בדצמבר 2015 גייסה החברה 15 מיליון דולר, ובנוסף גייסה חוב בסך 12.5 מיליון דולר. בינואר 2019 גייסה החברה 30 מיליון דולר מבנק ההשקעות גולדמן זקס. בדצמבר 2021 החלו ניירות הערך של החברה להיסחר בבורסה לניירות ערך בניו יורק, לאחר שהתמזגה עם חברת ספאק מקבוצת ION הישראלית. במסגרת המיזוג גייסה החברה 200 מיליון דולר, לפי שווי של 1.3 מיליארד דולר. עוד 51 מיליון דולר שימשו לרכישת מניות מעובדים ומשקיעים ותיקים (עסקת סקנדרי). אתר האינטרנט הרשמי של אינוביד אינוביד, ברשת החברתית פייסבוק אינוביד, ברשת החברתית אקס (טוויטר) אינוביד, ברשת החברתית LinkedIn אינוביד, סרטונים בערוץ היוטיוב מידע עסקי על חברת אינוביד באתרים Yahoo! Finance • MarketWatch • CNN Money • Bloomberg Business (באנגלית) אינוביד, בגוגל פיננסים אינוביד, באתר Crunchbase (באנגלית) טוויטר תשתף פעולה עם אינוביד הישראלית, באתר "אנשים ומחשבים", 19 ביוני 2016 יניב אביטל, ‏רכישה כחול-לבן: Innovid רוכשת את Taykey, באתר Geektime‏, 30 בנובמבר 2017 עידן בן טובים, ‏הפרסום עובד: Innovid הישראלית רוכשת את חברת Herolens ב-30 מיליון דולר, באתר Geektime‏, 18 בספטמבר 2019 Innovid Begins Trading on New York Stock Exchange Under Symbol “CTV”, Innovid, December 1, 2021 שירי חביב ולדהורן, ‏אינוביד רוכשת חברה סקוטית ב-160 מיליון דולר; המניה עולה בוול סטריט, באתר גלובס, 7 בפברואר 2022 חן אידן, ‏אינוביד הישראלית מגייסת 9.5 מליון דולר, באתר Geektime‏, 30 באוגוסט 2011 אבישי בר, ‏Innovid הישראלית מגייסת 11 מיליון דולרים, באתר Geektime‏, 7 במרץ 2013 רועי לטקה, ‏Innovid הישראלית מגייסת 10 מיליון דולר, באתר Geektime‏, 28 במרץ 2015 הילה חיימוביץ', ‏פחות משנה מהסבב הקודם Innovid הישראלית מגייסת 27.5 מיליון דולר, באתר Geektime‏, 24 בדצמבר 2015 יניב אביטל, ‏גולדמן סאקס משקיעה 30 מיליון דולר ב-Innovid הישראלית, באתר Geektime‏, 7 בינואר 2019 סופי שולמן, אינוביד החלה להיסחר בוול סטריט לאחר השלמת הנפקת ספאק לפי שווי של 1.3 מיליארד דולר, באתר כלכליסט, 1 בדצמבר 2021